section_heading: Ganimed
paragraph_text: Ganimed (1036 Ganymed), najveći planetoid iz skupine Amora, koji je 23. listopada 1924. otkrio Walter Baade. Po izduženoj putanji (perihel 1.233 AJ, afel 4.091 AJ) nagnutoj s obzirom na ekliptiku 26.644° obilazi Sunce za 4.34 godine. Promjer mu je oko 32 km. Okreće se oko svoje osi s periodom od 10.29 h. Nazvan je po Ganimedu, Zeusovu peharniku.<ref> Ganimed (1036 Ganymed), "Hrvatska enciklopedija", Leksikografski zavod Miroslav Krleža, www.enciklopedija.hr, 2014.